CELEX: 32018D1855
Language: mt
Date: 2018-11-27 00:00:00
Title: Deċiżjoni ta' Implimentazzjoni tal-Kummissjoni (UE) 2018/1855 tas-27 ta' Novembru 2018 dwar l-emissjonijiet tal-gassijiet serra koperti bid-Deċiżjoni Nru 406/2009/KE tal-Parlament Ewropew u tal-Kunsill għal kull Stat Membru għall-2016

28.11.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 302/75
               
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2018/1855
         tas-27 ta' Novembru 2018
         dwar l-emissjonijiet tal-gassijiet serra koperti bid-Deċiżjoni Nru 406/2009/KE tal-Parlament Ewropew u tal-Kunsill għal kull Stat Membru għall-2016
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 525/2013 tal-Parlament Ewropew u tal-Kunsill tal-21 ta' Mejju 2013 dwar mekkaniżmu għall-monitoraġġ u r-rapportar ta' emissjonijiet ta' gassijiet serra u għar-rapportar ta' informazzjoni oħra relatata mat-tibdil fil-klima fil-livelli nazzjonali u tal-Unjoni u li jħassar id-Deċiżjoni Nru 280/2004/KE (1), u b'mod partikolari l-Artikolu 19(6) tiegħu,
         Billi:
         
                     (1)
                  
                  
                     Id-Deċiżjoni Nru 406/2009/KE tal-Parlament Ewropew u tal-Kunsill (2) tistabbilixxi l-allokazzjonijiet annwali tal-emissjonijiet għal kull Stat Membru għal kull sena għall-perjodu mill-2013 sal-2020 u mekkaniżmu biex kull sena tiġi vvalutata l-konformità ma' dawk il-limiti. L-allokazzjonijiet annwali tal-emissjonijiet tal-Istati Membri, mogħtija f'ekwivalenti ta' tunnellati ta' CO2, jinsabu fid-Deċiżjoni tal-Kummissjoni 2013/162/UE (3). L-aġġustamenti fl-allokazzjonijiet annwali tal-emissjonijiet għal kull Stat Membru huma stabbiliti fid-Deċiżjoni ta' Implimentazzjoni tal-Kummissjoni 2013/634/UE (4).
                  
               
                     (2)
                  
                  
                     L-Artikolu 19 tar-Regolament (UE) Nru 525/2013 jistipula proċedura ta' rieżami tal-inventarji tal-emissjonijiet tal-gassijiet serra tal-Istati Membri sabiex tiġi vvalutata l-konformità mad-Deċiżjoni Nru 406/2009/KE. Ir-rieżami annwali msemmi fl-Artikolu 19(2) tar-Regolament (UE) Nru 525/2013 twettaq abbażi tad-data dwar l-emissjonijiet tal-2016 irrappurtata lill-Kummissjoni f'Marzu tal-2018 skont il-proċeduri stabbiliti fil-Kapitolu III tar-Regolament ta' Implimentazzjoni tal-Kummissjoni (UE) Nru 749/2014 (5) u fl-Anness XVI tiegħu.
                  
               
                     (3)
                  
                  
                     L-ammont totali tal-emissjonijiet tal-gassijiet serra koperti bid-Deċiżjoni Nru 406/2009/KE għal kull Stat Membru għall-2016 jenħtieġ li jqis il-korrezzjonijiet tekniċi u l-istimi riveduti kkalkulati waqt ir-rieżami annwali kif mogħtija fir-rapporti finali tar-rieżami mfassla skont l-Artikolu 35(2) tar-Regolament (UE) Nru 749/2014.
                  
               
                     (4)
                  
                  
                     Jenħtieġ li din id-Deċiżjoni tidħol fis-seħħ fil-jum tal-pubblikazzjoni tagħha sabiex tkun konformi mad-dispożizzjonijiet tal-Artikolu 19(7) tar-Regolament (UE) Nru 525/2013 li jistabbilixxi d-data tal-pubblikazzjoni ta' din id-Deċiżjoni bħala l-punt tat-tluq għall-perjodu ta' erba' xhur li matulu l-Istati Membri jkunu jistgħu jużaw il-mekkaniżmi ta' flessibbiltà skont id-Deċiżjoni Nru 406/2009/KE,
                  
               ADOTTAT DIN ID-DEĊIŻJONI:
         
            Artikolu 1
            L-għadd totali ta' emissjonijiet tal-gassijiet serra koperti bid-Deċiżjoni Nru 406/2009/KE għal kull Stat Membru għall-2016 li ġejjin mid-data kkoreġuta tal-inventarju wara li tlesta r-rieżami annwali msemmi fl-Artikolu 19(2) tar-Regolament (UE) Nru 525/2013 huwa stabbilit fl-Anness ta' din id-Deċiżjoni.
         
         
            Artikolu 2
            Din id-Deċiżjoni għandha tidħol fis-seħħ fil-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea.
         
         
            Magħmul fi Brussell, is-27 ta' Novembru 2018.
            
               
                  Għall-Kummissjoni
               
               
                  Il-President
               
               Jean-Claude JUNCKER
            
         
         
            (1)  ĠU L 165, 18.6.2013, p. 13.
         
            (2)  Id-Deċiżjoni Nru 406/2009/KE tal-Parlament Ewropew u tal-Kunsill tat-23 ta' April 2009 dwar l-isforz tal-Istati Membri biex inaqqsu l-emissjonijiet tagħhom tal-gassijiet serra biex jonoraw l-impenji tal-Komunità għat-tnaqqis tal-emissjonijiet tal-gassijiet serra sal-2020 (ĠU L 140, 5.6.2009, p. 136).
         
            (3)  Id-Deċiżjoni tal-Kummissjoni 2013/162/UE tas-26 ta' Marzu 2013 dwar kif għandhom jiġu ddeterminati l-allokazzjonijiet annwali tal-emissjonijiet tal-Istati Membri għall-perjodu mill-2013 sal-2020 skont id-Deċiżjoni Nru 406/2009/KE tal-Parlament Ewropew u tal-Kunsill (ĠU L 90, 28.3.2013, p. 106).
         
            (4)  Id-Deċiżjoni ta' Implimentazzjoni tal-Kummissjoni 2013/634/UE tal-31 ta' Ottubru 2013 dwar l-aġġustamenti fl-allokazzjonijiet annwali tal-emissjonijiet għall-perjodu mill-2013 sal-2020 skont id-Deċiżjoni Nru 406/2009/KE tal-Parlament Ewropew u tal-Kunsill (ĠU L 292, 1.11.2013, p. 19).
         
            (5)  Ir-Regolament ta' Implimentazzjoni tal-Kummissjoni (UE) Nru 749/2014 tat-30 ta' Ġunju 2014 dwar l-istruttura, il-format u l-proċessi tat-tressiq u r-reviżjoni tal-informazzjoni rrappurtata mill-Istati Membri skont ir-Regolament (UE) Nru 525/2013 tal-Parlament Ewropew u tal-Kunsill (ĠU L 203, 11.7.2014, p. 23).
      
      
         
            ANNESS
            
                        Stat Membru
                     
                     
                        L-emissjonijiet tal-gassijiet serra għall-2016 koperti bid-Deċiżjoni Nru 406/2009/KE
                        (f'ekwivalenti ta' tunnellati ta' diossidu tal-karbonju)
                     
                  
                        Il-Belġju
                     
                     
                        74 063 149 
                     
                  
                        Il-Bulgarija
                     
                     
                        25 587 947 
                     
                  
                        Ir-Repubblika Ċeka
                     
                     
                        62 816 957 
                     
                  
                        Id-Danimarka
                     
                     
                        33 124 678 
                     
                  
                        Il-Ġermanja
                     
                     
                        454 157 411 
                     
                  
                        L-Estonja
                     
                     
                        6 218 046 
                     
                  
                        L-Irlanda
                     
                     
                        43 798 177 
                     
                  
                        Il-Ġreċja
                     
                     
                        44 897 200 
                     
                  
                        Spanja
                     
                     
                        198 472 205 
                     
                  
                        Franza
                     
                     
                        351 924 668 
                     
                  
                        Il-Kroazja
                     
                     
                        16 006 813 
                     
                  
                        L-Italja
                     
                     
                        270 685 435 
                     
                  
                        Ċipru
                     
                     
                        4 111 441 
                     
                  
                        Il-Latvja
                     
                     
                        9 107 440 
                     
                  
                        Il-Litwanja
                     
                     
                        13 921 700 
                     
                  
                        Il-Lussemburgu
                     
                     
                        8 524 455 
                     
                  
                        L-Ungerija
                     
                     
                        42 059 940 
                     
                  
                        Malta
                     
                     
                        1 329 995 
                     
                  
                        In-Netherlands
                     
                     
                        101 333 437 
                     
                  
                        L-Awstrija
                     
                     
                        50 618 898 
                     
                  
                        Il-Polonja
                     
                     
                        198 664 758 
                     
                  
                        Il-Portugall
                     
                     
                        41 572 594 
                     
                  
                        Ir-Rumanija
                     
                     
                        73 123 042 
                     
                  
                        Is-Slovenja
                     
                     
                        11 236 888 
                     
                  
                        Is-Slovakkja
                     
                     
                        19 758 694 
                     
                  
                        Il-Finlandja
                     
                     
                        31 358 144 
                     
                  
                        L-Iżvezja
                     
                     
                        32 612 247 
                     
                  
                        Ir-Renju Unit
                     
                     
                        333 899 779